Les Misérables (vuoden 2012 elokuva)

Les Misérables on vuonna 2012 ensi-iltansa saanut brittiläinen elokuvamusikaali, joka perustuu Victor Hugon romaaniin Kurjat ja siitä sovitettuun musikaaliin. Elokuvan on ohjannut Tom Hooper ja sen ovat käsikirjoittaneet William Nicholson, Alain Boublil, Claude-Michel Schönberg ja Herbert Kretzmer. Elokuvan pääosissa ovat Hugh Jackman, Russell Crowe, Anne Hathaway, Amanda Seyfried, Eddie Redmayne, Samantha Barks, Sacha Baron Cohen, Helena Bonham Carter ja Aaron Tveit.http://www.imdb.com/title/tt1707386/ 1800-luvun Ranskaan sijoittuva Les Misérables, kertoo monien henkilöiden yhteenkietoutuneita kohtaloita. Entinen vanki Jean Valjean ottaa Fantinen aviottoman lapsen Cosetten vastuulleen ja yrittää välttää poliisitarkastaja Javertin haaviin jäämistä.

Les Misérables sai kahdeksan Oscar-ehdokkuutta ja voitti palkinnon kolmessa kategoriassa: parhaasta naissivuosasta (Hathaway), maskeerauksesta ja äänityksestä. Elokuva voitti eniten palkintoja vuoden 2013 Golden Globe -gaalassa saaden palkinnot paras musikaali- tai komediaelokuva, paras miespääosa musikaali- tai komediaelokuvassa (Hugh Jackman) ja paras naissivuosa (Anne Hathaway). Elokuva voitti eniten palkintoja myös Bafta-gaalassa, jossa se palkittiin parhaasta naissivuosasta (Hathaway), maskeerauksesta, äänityksestä ja lavastuksesta.

Elokuvan ensi-ilta oli Yhdysvalloissa 25. joulukuuta 2012 ja Suomessa 22. helmikuuta 2013.http://www.lesmiserablesfilm.com/intl/releasedates/release-dates.html http://blogs.indiewire.com/theplaylist/les-miserables-moves-to-dec-14th-ten-year-arrives-sept-21st-halloween-3d-gets-taken-off-the-calendar# 

 Juoni 
Vuonna 1815 Jean Valjean (Hugh Jackman) vapautuu Toulonin vankilasta 19 vuoden jälkeen. Poliisitarkastaja Javert (Russell Crowe) vapauttaa Valjeanin ehdonalaiseen vapauteen. Valjean yrittää saada töitä ja yösijaa, mutta hänet ajetaan pois kaupungeista vankilahistoriansa takia. Yllättäen Dignen piispa (Colm Wilkinson) tarjoaa hänelle ruokaa ja yösijan, mutta epätoivoinen Valjean varastaa tämän hopeat yöllä. Valjean jää kiinni poliiseille, mutta piispa sanoo hopeiden olleen lahja Valjeanille ja antaa hänelle vielä arvokkaat hopeiset kynttilänjalat varmistaakseen Valjeanin vapauden. Hämillään piispan lämpimästä kohtelusta Valjean repii ehdonalaisen vapauden todistuksensa symbolina päätöksestään jättää mennyt taakseen ja aloittaa alusta.

Kahdeksan vuotta myöhemmin Valjean on tehtaan omistaja ja Montreuil-sur-Merin pormestari. Tehtaantyöntekijä Fantine (Anne Hathaway) jää kiinni rahan lähettämisestä aviottomalle lapselleen Cosettelle (Isabelle Allen), joka asuu häikäilemättömien herra ja rouva Thénardierien luona (Helena Bonham Carter ja Sacha Baron Cohen) heidän hemmotellun tyttärensä Époninen (Natalya Angel Wallace) kanssa. Fantine saa potkut tehtaasta ja epätoivoisena hän päätyy prostituoiduksi auttaakseen ja elättääkseen tytärtään. Valjean pelastaa Fantinen pulasta ja vie hänet sairaalaan. Myöhemmin Valjean ahdistuu salatusta menneisyydestään eikä voi elää enää valheessa. Hän kertoo todellisen henkilöllisyytensä oikeudelle ja lähtee sairaalaan Fantinen luo. Valjean lupaa kuolemansairaalle Fantinelle huolehtia hänen tyttärestään Cosettesta. Paettuaan Javertia Valjean löytää Cosetten ja ostaa hänet Thénardiereilta luvaten olla hänelle kuin isä.

Yhdeksän vuotta myöhemmin hallituksen ainoa köyhien oikeuksia tukeva Jean Maximilien Lamarque on kuolemaisillaan. Opiskelijat Marius Pontmercy (Eddie Redmayne), Enjolras (Aaron Tveit) ja Gavroche (Daniel Huttlestone) keskustelevat vallankumouksesta. Myöhemmin Marius näkee vilaukselta Cosetten (Amanda Seyfried), joka on nyt nuori nainen, ja rakastuu tähän välittömästi. Valjean kieltäytyy kertomasta Cosettelle menneisyydestään tai tämän äidistä.

Kun Lamarque kuolee, Enjolras kokoaa opiskelijoista vallankumouksellista ryhmää. Samaan aikaan Mariuksen ystävä Éponine (Samantha Barks) vie hänet Cosetten luo, missä Marius ja Cosette kertovat rakastavansa toisiaan. Éponine rakastaa Mariusta, mutta ei ole kertonut sitä hänelle. Myös hän liittyy vallankumoukseen. Kun herra Thénardierin johtama ryhmä saapuu vangitsemaan Valjeanin Javertille lunnaita vastaan, Éponine kiljuu varoittaakseen Valjeania ja Cosettea. Valjean päättää paeta Cosetten kanssa välittämättä tämän tunteista Mariusta kohtaan. Kun he lähtevät, Enjolras villitsee pariisilaiset kapinaan ja Marius lähettää jäähyväiskirjeen Cosettelle. Seuraavana päivänä opiskelijat keskeyttävät Lamarquen hautajaiset ja aloittavat kapinansa. Javert tekeytyy vallankumokselliseksi vakoillakseen opiskelijoita, mutta jää pian kiinni Gavrochen ansiosta ja hänet vangitaan. Ensimmäisessä tulituksessa Éponine haavoittuu pelastaessaan Mariuksen ja kertoo rakkaudestaan tätä kohtaan kuollen tämän käsivarsille. Valjean lukee Mariuksen kirjeen Cosettelle ennen tätä ja lähtee barrikadeille suojelemaan Mariusta. Hän pelastaa Enjolrasin ja saa luvan tappaa Javertin. Kun he ovat kahdestaan, Valjen vapauttaa Javertin ja käskee tämän paeta.

Kun pariisilaiset eivät lähdekään mukaan vallankumoukseen toisin kuin opiskelijat toivoivat, he päättävät taistella kuolemaansa saakka. Kaikki opiskelijat kuolevat haavoittunutta Mariusta lukuun ottamatta, sillä Valjean raahaa tämän viemäreihin. Thénardier varastaa Mariuksen sormuksen ennen kuin Valjean virkoaa ja kantaa Mariuksen ulos viemäristä. Valjean kohtaa Javertin, joka uhkaa tappaa tämän. Valjean ei välitä Javertista ja kävelee pois. Javert ei pysty selvittämään ristiriitaa tämän siviilin ja moraalin välillä ja päättää tehdä itsemurhan pudottautumalla Seineen.

Myöhemmin Marius suree kuolleita ystäviään, mutta Cosette lohduttaa häntä. Valjean päättää kertoa Mariukselle kaiken menneisyydestään ja kertoo lähtevänsä pois, koska hänen läsnäolonsa vaarantaa Cosetten hengen. Valjean pyytää Mariusta olemaan kertomatta koskaan tästä Cosettelle. Marius ja Cosette menevät naimisiin ja Thénardierit tulevat kutsumatta häävastaanotolle ja kertovat Mariukselle nähneensä Valjeanin kantaneen ruumista viemärissä. Herra Thénardier näyttää tarinan todistukseksi varastamaansa sormusta tietämättä, että se on Mariuksen. Marius tunnistaa sormuksensa ja tajuaa Valjeanin olleen se, joka hänet pelasti barrikadeilta. Thénardierit kertovat Valjeanin sijainnin, ja Marius ja Cosette lähtevät etsimään hänet.

Valjean istuu kuolemaisillaan paikallisessa luostarissa ja Fantine ilmestyy hakemaan häntä taivaaseen. Cosette ja Marius kiirehtivät jättämään hänelle jäähyväiset. Ojentaessaan Cosettelle kirjeen, johon hän on kirjoittanut tunnustuksen menneisyydestään, Valjean liittyy Fantinen, piispan, Enjolrasin, Époninen, Gavrochen ja kaikkien muiden kapinallisten joukkoon barrikadeille.

 Näyttelijät 
 Päärooleissa 
Hugh Jackman – Jean Valjean, ranskalainen mies, joka vapautetaan Toulonin vankilasta 19 vuoden vankeuden ja useiden pakoyritysten jälkeen oltuaan tuomittuna leivän varastamisesta. 
Russell Crowe – poliisitarkastaja Javert, joka vapauttaa Valjeanin ehdonalaiseen, myöhemmin omistaa elämänsä Valjeanin uudelleenvangitsemiselle. 
Anne Hathaway – Fantine, tehdastyöntekijä ja aviottoman lapsen Cosetten äiti. Hän päätyy lopulta prostituoiduksi.
Amanda Seyfried – Cosette, Fantinen avioton lapsi, joka kasvaa kauniiksi nuoreksi neidoksi Valjeanin huomassa ja rakastuu Mariukseen.
Isabelle Allen – Cosette lapsena
Samantha Barks – Éponine, Thénardierien rahaton tytär. Häntä hemmoteltiin päinvastoin kuin Cosettea. Varttuessaan hän ystävystyy Mariuksen kanssa ja salaa rakastaa tätä.
Sacha Baron Cohen – Herra Thénardier, rosvoava majatalon isäntä, Époninen isä.
Helena Bonham Carter – Rouva Thénardier, häikäilemätön majatalon emäntä ja Époninen äiti, joka miehensä kanssa majoittaa ja pitää orjanaan Cosettea, kunnes Valjean ostaa tytön tämän äidin kuoleman jälkeen.

 Vallankumousjärjestö 
Eddie Redmayne – Marius Pontmercy, vallankumouksellinen opiskelija, joka on Époninen ystävä, mutta rakastuu Cosetteen
Aaron Tveit – Enjolras, opiskelijoiden vallankumouksenjohtaja ja Mariuksen ystävä
Daniel Huttlestone – Gavroche, neuvokas katulapsi, joka auttaa vallankumouksellisia.
George Blagden – Grantaire
Killian Donnelly – Combeferre
Fra Fee – Courfeyrac
Alistair Brammer – Jean Prouvaire
Hugh Skinner – Joly
Gabriel Vick – Feuilly
Iwan Lewis – Bahorel

 Sivurooleissa 
Colm Wilkinson – Dignen piispa, mies, joka ottaa Valjeanin kirkkoonsa suojaan ja inspiroi Valjeania tämän tiellä hyväksi mieheksi 
Frances Ruffelle – prostituoitu
Bertie Carvel – Bamatabois, nuori herrasmies, joka yrittää ostaa Fantinen seuraa ollen vastuussa tämän pidätyksestä
Adam Pearce – Brujon
Marc Pickering – Montparnasse
Michael Jibson – tehtaan esimies, jolle Fantine työskentelee ja jolta saa potkut
Hadley Fraser – Kansallisarmeijan Kenraali
Natalya Angel Wallace – Éponine lapsena
Cameron Mackintosh, Claude-Michel Schönberg, Michael Le Poer Trench ja Marie Zamora tekevät cameo-roolin.
Patrick Godfrey – Gillenormand, Mariuksen isoisä

 Musikaalinumerot 

1. Look Down – Javert, Valjean ja vangit
2. On Parole – Valjean ja Dignen piispa
3. Valjean Arrested, Valjean Forgiven – Dignen piispa
4. Valjean's Soliloquy – Valjean
5. At the End of the Day – Kerjäläiset, työläiset, esimies, Fantine ja Valjean
6. The Runaway Cart – Javert ja Valjean
7. Lovely Ladies – Merimiehet, prostitoidut, rosvot, eukko, hammasmies, sutenööri ja Fantine
8. I Dreamed a Dream – Fantine
9. Fantine's Arrest – Fantine, Bamatabois, Valjean ja Javert
10. Who Am I?/The Trial – Valjean
11. Come to Me (Fantine's Death) – Fantine ja Valjean
12. The Confrontation – Javert ja Valjean
13. Castle on a Cloud – Nuori Cosette ja Rouva Thernardier
14. Master of the House – Thernardierit ja krouvin asiakkaat
15. The Bargain/The Thénardier Waltz of Treachery – Valjean, Thernardierit ja nuori Cosette
16. Suddenly – Valjean
17. Stars – Javert
18. Look Down – Gavroche, Enjolras, Marius, oppilaat ja kerjäläiset
19. The Robbery – Valjean, Thernardierit ja Eponine
20. Javert's Intervention – Javert ja hra. Thernardier
21. Éponine's Errand – Eponine ja Marius
22. ABC Café/Red and Black – Marius, Gavroche, Enjolras ja oppilaat
21. Rue Plumet/In My Life – Cosette, Valjean, Marius ja Eponine
22. A Heart Full of Love – Marius, Cosette ja Eponine
23. The Attack on Rue Plumet – Hra. Thernardier, rosvot, Eponine ja Valjean

24. On My Own – Eponine
25. One Day More – Valjean, Cosette, Eponine, Marius, Javert, Thernardierit, Gavroche, Enjolras, oppilaat ja pariisilaiset
26. Do You Hear the People Sing? – Marius, Enjolras, oppilaat ja pariisilaiset
27. Building the Barricade (Upon These Stones) – Enjolras ja Javert
28. At the Barricade (Upon These Stones) – Enjolras ja oppilaat
29. Javert's Arrival – Javert ja Enjolras
30. Little People – Gavroche, Enjolras, oppilaat ja Javert
31. The First Attack – Enjolras ja oppilaat
32. A Little Fall of Rain – Eponine ja Marius
33. Night of Anguish – Enjolras, Marius, Javert, Valjean ja oppilaat
34. Drink with Me – Enjolras, Marius, Gavroche ja oppilaat
35. Bring Him Home – Valjean
36. Dawn of Anguish – Enjolras, Gavroche ja oppilaat
37. The Second Attack – Gavroche ja oppilaat
38. The Final Battle – Enjolras, kenraali ja oppilaat
39. Javert's Suicide – Javert
40. Turning – Pariisin naiset
41. Empty Chairs at Empty Tables – Marius
42. Every Day – Cosette, Valjean, Marius ja Gillenormand
43. Valjean's Confession – Marius ja Valjean
44. Wedding Chorale – Marius, Thernardierit ja kuoro
45. Beggars at the Feast-Thernardierit
46. Valjean's Death – Valjean, Cosette, Marius, Fantine ja Dignen piispa
47. Do You Hear the People Sing? (Reprise) – Elokuvan hahmot

 Tuotanto 
 Kuvaukset 
Elokuvan kuvaukset alkoivat Ranskassa 8. maaliskuuta 2012.http://broadwayworld.com/article/Twitter-Watch-Hugh-Jackman--Day-one-of-Les-Mis-shoot-Soooo-excited-20120308 Kuvauspaikkoina olivat muun muassa Winchester College, Winchester Cathedral Close, HMNB Portsmouth, Oxford ja Pinewood Studios Englannissa.http://www.pinewoodgroup.com/our-studios/uk/news/les-mis-filming-pinewood-studioshttp://www.thesun.co.uk/sol/homepage/showbiz/film/4216854/Russell-Crowe-is-so-Miserables-in-new-movie.htmlhttp://www.dailymail.co.uk/tvshowbiz/article-2118570/Why-Mis-rable-Hugh-Jackman-looks-glum-bedraggled-films-scenes-musical-adaptation.html?ito=feeds-newsxml 23. heinäkuuta 2012 Hugh Jackman tviittasi kuvausten päättyneen.https://twitter.com/RealHughJackman/status/216460947995373568

 Jälkituotanto 
Elokuvan lauluosuudet nauhoitettiin livenä kuvauspaikalla pianon säestyksellä. Yleensä musikaalielokuvissa kappaleet on valmiiksi nauhoitettu, ja näyttelijät esittävät laulavansa kuvauksissa. Vaikka tämän sanottiin olevan ensi kerta kun näin tehtiin musikaalielokuvassa, samaa tapaa käytettiin myös elokuvissa At Long Last Love, The Fantasticks ja Hedwig and the Angry Inch. 27. elokuuta 2012 ilmoitettiin elokuvan musiikin nauhoitusten alkaneen Lontoossa 70 henkisen orkesterin voimin. Les Misérables -musikaalin säveltäjä Claude-Michel Schonberg sävelsi elokuvaan uuden kappaleen ”Suddenly”.http://www.playbill.com/news/article/169445-Les-Miseacuterables-Film-to-Feature-70-Piece-Orchestra-Recording-to-Begin-in-October

 Julkaisu 
Les Misérablesin oli tarkoitus saada ensi-iltansa Yhdysvalloissa 7. joulukuuta 2012, mutta ensi-iltapäivää siirrettiin ensin joulukuun 14. päivään ja 18. syyskuuta elokuvan julkaisua siirrettiin vielä kerran joulukuun 25. päivään, ettei se joutuisi kilpailemaan Hobitti – Odottamaton matka -elokuvan ensi-illan kanssa. Elokuva julkaistiin samana päivänä kuin Django Unchained.http://insidemovies.ew.com/2012/09/18/les-miserables-moves-release-date-to-christmas-day/

Kun elokuva esitettiin ensi kerran valkokankaalla 23. marraskuuta 2012 Lincoln Centerissä New Yorkissa, yleisö taputti seisaaltaan elokuvan jälkeen.http://www.huffingtonpost.com/2012/11/23/les-miserables-screening_n_2181475.html

Suomessa elokuva sai ensi-iltansa 22. helmikuuta 2013.

 Vastaanotto 
 Tuotto 
Huhtikuuhun 2013 mennessä elokuva oli tuottanut maailmanlaajuisesti yli 437 miljoonaa dollaria. Elokuva rikkoi parhaan elokuvamusikaalin yhden päivän tuottoennätyksen, jota piti aiemmin hallussaan High School Musical 3: Senior Year. Elokuva on myös toiseksi parhaiten joulupäivänä tuottanut elokuva Yhdysvalloissa.http://www.boxofficemojo.com/news/?id=3593&p=.htm

 Arvostelut 
Helsingin Sanomien Anna Möttölä arvioi elokuvan yhdistävän taitavasti realismin ja teatterimaisuuden. Episodi-lehden Jouni Vikman sanoo elokuvan olevan häpeilemätön liikuttaja, jossa katsojan sydäntä sykähdyttävät niin liikuttavat ihmiskohtalot kuin ihon kananlihalle nostava musiikkikin. Länsiväylän arvostelussa Teija Varis kehuu elokuvaa spektaakkeliksi ja sanoo sen kadottavan ajantajun katsojalta sekä elokuvan käsittevän globaalisti humaaneja teemoja kuten unelmia, rakkautta, intohimoa, uhrauksia ja katumusta. Filmitähti.fi-sivuston Ursula Borg sanoo elokuvan olevan ehkä hienoin elokuvamusikaali koskaan. Hän sanoo elokuvan tempaavan vastustamattomasti mukanaan, hukuttaen katsojan musiikkiin, aatteen paloon ja sanoo elokuvan pitävän otteessaan pitkään elokuvan päätyttyä. Tuomas Riskala totesi Iltalehden arvostelussaan elokuvan lopputuloksen olevan vangitsevaa koettavaa, oli musikaalien ystävä tai ei.

Anna Hathawayn roolisuoritusta Fantinena on ylistetty, ja häntä pidetään ennakkosuosikkina parhaan naissivuosan Oscarin saajaksi.http://www.reelviews.net/php_review_template.php?identifier=2568 Peter Travers Rolling Stone -lehdestä sanoi, että Hathaway särkee jokaisen sydämen, kun hän laulaa ”life has killed the dream I dreamed”, ja että hänen ilmiömäinen suorituksensa suorastaan huutaa Oscaria.http://www.rollingstone.com/movies/reviews/les-miserables-20121221 Kohtausta, jossa Hathaway laulaa kappaleen ”I Dreamed a Dream”, on verrattu Jennifer Hudsonin Oscar-palkittuun roolisuoritukseen elokuvassa Dreamgirls.http://www.moviefanatic.com/2012/12/les-miserables-review-hit-the-high-notes/ Helsingin Sanomien Anna Möttölä kirjoitti arviossaan vain ihmeen voivan estää Hathawayn voiton Oscareissa. Hän kuvailee Hathawayn suorituksen olevan teatraalisuudessaankin riipaisevan intiimi.

Metro-lehden Tero Toivanen sanoi arvostelussaan Hugh Jackmanin tekevän uransa parhaimman roolisuorituksen. Helsingin Sanomien Anna Möttölä sanoo Jackmanin olevan elokuvan sielu. 

http://www.dailymail.co.uk/tvshowbiz/reviews/article-2244064/Les-Miserables-review-Hugh-Jackman-gives-screen-performance-career.html
http://www.episodi.fi/elokuvat/les-miserables/
http://www.filmifin.com/arvostelu.php?site=filmi&id=2235
http://filmitahti.fi/les-miserables-2012/ 
http://www.film-o-holic.com/arvostelut/les-miserables-2012/

http://www.hs.fi/arviot/Elokuva/Les+Mis%C3%A9rables+yhdist%C3%A4%C3%A4+onnistuneesti+realismin+ja+teatterimaisuuden/a1361415114865 
http://www.iltalehti.fi/leffat/2013022216706552_la.shtml
http://www.iltasanomat.fi/elokuvat/art-1288542346387.html?pos=ksk-trm-vhde-ostu 
http://www.menaiset.fi/artikkeli/ajankohtaista/kulttuuri/les_mis_rables_itkettaa_ja_tuntuu_aidolta_lue_arvio
http://metro.fi/paakaupunkiseutu/uutiset/kurjuus_laulattaa/

http://www.mtv3.fi/viihde/arvostelut/elokuva.shtml/2013/02/1711323/les-miserables
http://www.nydailynews.com/entertainment/tv-movies/movie-review-les-miserables-article-1.1224460

http://www.telegraph.co.uk/culture/film/filmreviews/9727469/Les-Miserables-first-review.html
http://www.v2.fi/arvostelut/viihde/1285/Les-Miserables/

 Palkinnot ja ehdokkuudet 
Elokuva on saanut lukuisia palkintoja: muun muassa kolme Oscar- ja Golden Globe -palkintoa, neljä Bafta-palkintoa ja Satellite-palkintoa.

Palkinnot ja ehdokkuudet Palkinto Kategoria Kenelle Voitto / Ehdokkuus Bafta-palkinnot Paras elokuva Tim Bevan, Eric Fellner, Debra Hayward, Cameron Mackintosh  Paras brittielokuva Tim Bevan, Eric Fellner, Debra Hayward, Cameron Mackintosh   Miespääosa Hugh Jackman  Naissivuosa Anne Hathaway  Kuvaus Danny Cohen  Puvustus Paco Delgado  Maskeeraus Lisa Westcott  Äänitys Simon Hayes, Andy Nelson, Mark Paterson, Jonathan Allen, Lee Walpole, John Warhurst  LavastusEve Stewart, Anna Lynch-Robinson  Golden Globe Paras musikaali- tai komediaelokuva  Tim Bevan, Eric Fellner, Debra Hayward, Cameron Mackintosh  Paras miespääosa musikaali- tai komediaelokuvassa Hugh Jackman  Naissivuosa Anne Hathaway  Kappale ”Suddenly”  Oscar Paras elokuva Tim Bevan, Eric Fellner, Debra Hayward, Cameron Mackintosh  Miespääosa Hugh Jackman  Naissivuosa Anne Hathaway  Puvustus Paco Delgado   Maskeeraus ja Hiukset Lisa Westcott, Julie Dartnell  Kappale ”Suddenly” Sävellys: Claude-Michel Schönberg, Sanat: Herbert Kretzmer ja Alain Boublil  Lavastus Eve Stewart, Anna Lynch-Robinson  Äänitys Andy Nelson, Mark Paterson, Simon Hayes  Satellite-palkinto Paras elokuva Tim Bevan, Eric Fellner, Debra Hayward, Cameron Mackintosh  Paras näyttelijäkokoonpano Les Misérablesin näyttelijät  Paras miespääosa Hugh Jackman  Paras miessivuosa Eddie Redmayne  Paras naissivuosa Anne Hathaway  Samantha Barks  Paras lavastus Eve Stewart, Anna Lynch-Robinson  Paras puvustus Paco Delgado  Paras leikkaus Chris Dickens  Paras kappale”Suddenly”  Paras äänitys John Warhurst, Lee Walpole, Simon Hayes 

 Lähteet 

 Aiheesta muualla 
 Virallinen sivusto 
 Virallinen traileri 





Luokka:Vuoden 2012 brittiläiset elokuvat
Luokka:Brittiläiset draamaelokuvat
Luokka:Brittiläiset romaaneihin perustuvat elokuvat
Luokka:Musikaaleihin perustuvat elokuvat
Luokka:Brittiläiset elokuvamusikaalit
Luokka:Yhteiskunnalliset elokuvat
Luokka:Universal Picturesin elokuvat
Luokka:Parhaan naissivuosan Oscar-palkinnon saaneet elokuvat
Luokka:Parhaan maskeerauksen Oscar-palkinnon saaneet elokuvat
Luokka:Parhaan äänityksen Oscar-palkinnon saaneet elokuvat
Luokka:Golden Globe -palkitut elokuvat
Luokka:BAFTA Film Award -palkitut elokuvat
Luokka:SAG-palkitut elokuvat
Luokka:Seulonnan keskeiset artikkelit
Luokka:Elokuvat köyhyydestä